หุ้นใหญ่VNTเล็งผ่อนผันตั้งโต๊ะซื้อหุ้น
หุ้นใหญ่ VNT จ่อยื่นก.ล.ต.ขอผ่อนผันตั้งโต๊ะซื้อหุ้น
22 ธ.ค. 2553

หุ้นใหญ่ VNT จ่อยื่นก.ล.ต.ขอผ่อนผันตั้งโต๊ะซื้อหุ้น
บริษัทวีนิไทยแจ้งตลาดหลักทรัพย์ว่า ขณะนี้ ทาง  Solvay Vinyls Holding AG ("SVH") ซึ่งเป็นบริษัทย่อย 100% ของ Solvay Chemicals and PlasticsHolding B.V. ("SCPH") ได้ซื้อหุ้นของบริษัท วีนิไทย  (VNT)  จากบริษัทเจริญโภคภัณฑ์โฮลดิ้ง  และบริษัท กรุงเทพเทเลคอมโฮลดิ้ง   รวมจำนวนหุ้นทั้งสิ้น 100,810,453หุ้น ในราคาหุ้นละ 14.70 บาท เมื่อวันที่ 17 ธันวาคม 2553 คิดเป็นอัตรา 8.51%ของสิทธิออกเสียงทั้งหมดของบริษัท   และภายหลังการเข้าซื้อทำให้สัดส่วนการถือหุ้นเพิ่มขึ้นจาก 50.26% เป็น 58.77% ของสิทธิออกเสียงทั้งหมดของบริษัท   และตามความในมาตรา 247 แห่งพระราชบัญญัติหลักทรัพย์และตลาดหลักทรัพย์ พ.ศ. 2538 คณะกรรมการกำกับหลักทรัพย์และตลาดหลักทรัพย์ จะกำหนดให้ SVH ทำคำเสนอซื้อหุ้นของบริษัทก็ได้
อย่างไรก็ตาม ขณะนี้ทาง SVH  อยู่ในระหว่างการประสานความเข้าใจกับ สำนักงาน ก.ล.ต. โดยมีความเป็นไปได้ ที่ SVH จะขอผ่อนผันการทำคำเสนอซื้อหลักทรัพย์กับ สำนักงาน ก.ล.ต. ส่วนผลจะออกมาเป็นอย่างไรบริษัทจะแจ้งให้นักลงทุนทราบอีกครั้ง